Altmetrika

Altmetrika je označenie pre alternatívne vedecké metriky hodnotiace a meracie využívanosť a zdieľanie vedeckých publikácií v digitálnom prostredí napr. na sociálnych sieťach, v zmienkach na blogoch, v médiách, na Wikipédii, v online citačných manažéroch, v odkazoch v záložkách atď. Patria ku kvalitatívnym údajom, ktoré doplňujú klasické metriky založené na citáciách. Klasické citačné metriky sú síce účinným a užitočným nástrojom k hodnoteniu vedy a výskumu, avšak nezachytávajú vplyv mimo recenzovanej sféry a ignorujú kontext a dôvody citovania. Altmetriky sú užitočné pre kompletnosť zisťovania dosahu a vplyvu vedeckých výstupov.
náhľad|alt=logo|Logo altmetrík použité v dokumente "altmetrics: a manifesto"
Sledované dáta pri altmetrikách môžu zahrňovať napríklad:
 počet stiahnutí a zobrazení
 zmienky na Twitteri, Facebooku a iných sociálnych sieťach
 zmienky na blogoch
 zmienky v spravodajských médiách
 zmienky vo vládnych politických dokumentoch

 Princíp fungovania 
Altmetrické dáta sú zhromažďované a prezentované poskytovateľmi altmetrických služieb. Medzi najznámejšie spoločnosti poskytujúce altmetrické služby patria Altmetric a Plum Analytics a Our Research. Okrem spomenutých spoločností niektorí vydavatelia poskytujú tiež altmetrické dáta vo forme stiahnutí a prezretí daných výstupov napr. akademické sociálne siete (ResearchGate, Academia.edu), ktoré poskytujú vlastné altmetrické výsledky - nepovažujú sa však zatiaľ za platné ukazovatele vplyvu vedca. Keďže altmetriky spadajú pod tematiku Open Science, vychádzajú z otvorených dát t.j. využívajú verejne dostupné zdroje, čo robí ich výsledky transparentnými. Preto spoločnosti poskytujúce tieto služby sú aj na základe Leidenského manifestu viazané, aby zverejňovali kde a ako dáta zbierajú a prezentujú. Hicks, D., Wouters, P., Waltman, L., de Rijcke, S. a Rafols, I. - Bibliometria: Leidenský manifest štatistického hodnotenia
vedeckého výskumu, 2015, [cit. 2021-12-16]. Dostupné onlineKaždý poskytovateľ altmetrických údajov na svojich stránkach zverejňuje prehľad čerpaných zdrojov. Sledované zdroje sa u jednotlivých poskytovateľov môžu líšiť.

Pre sledovanie online dosahu a vplyvu vedeckého výskumu alebo výstupu je potrebné mať k dispozícii:

 konkrétny výstup (output) t.j. článok, dataset atď.
 jedinečný identifikátor, ktorý spája so sledovaným výstupom - na základe neho sa altmetrické dáta priraďujú ku konkrétnemu výstupu (napr. DOI)
 online sledované údaje (dáta) o výstupe.

 Stručný vývoj altmetrík 
Vývoj altmetrík sa začína od roku 2010, kedy Jason Priem. Dario Tarraboreli, Paul Groth a Cameron Neylon publikovali The Altmetric manifesto. V tomto dokumente sa identifikovala potreba doplnenia tradičných scientometrických metrík a predstavili sa v ňom základné kategórie týchto metrík. Prvou altmetrickou službou, bola služba ReaderMeter, ktorá sa zameriavala na citačný nástroj Mendeley.  Vývoj altmetrík súvisí najmä s vývojom indexácie obsahu vedeckej literatúry v oblasti bibliometrie a scientometrie a tiež s vývojom Internetu a Webu 2.0. V roku 2012, bola v súvislosti s potrebou zlepšenia vedeckých výstupov vypracovaná Deklarácia o hodnotení výskumu (The Declaration of research Assessment - DORA), ktorá sa stala akousi celosvetovou inciatívou a vyzýva jednotlivcov a organizácie k jej podpísaniu. Víziou DORA je rozvoj  praktických a spoľahlivých prístupov k hodnoteniu výskumu na celom svete a vo všetkých vedeckých disciplínach. V Európe sa v rámci Open Science zaoberá napríklad aj Európska komisia. Táto inštitúcia považuje  alternatívne vedecké metriky ako komplementárne hodnotiace nástroje ku tradičným konvenčným metrikám. Altmetriky vníma ako jednu z 8 ambícií politiky Otvorenej vedy v rámci EÚ. Altmetriky sa vyvíjali a vyvíjajú v rámci potreby zlepšiť spôsoby hodnotenia vedeckých výskumov a neustále sa vylepšujú. 

 Kategorizácia altmetrík 
Alternatívne vedecké metriky sú širokou skupinou metrík, ktoré sa klasifikujú do užších kategórií, ktoré sa pri zbere dát sledujú. Jednotlivé kategórie resp. sledované ukazovatele sa môžu líšiť u jednotlivých altmetrických agregátorov.

U altmetrického agregátora Altmetric je klasifikácia kategorizovaná podľa typu dát. Dáta odzrkadľujú dopad vedeckého výstupu podľa zdrojového zberu dát z:

 dokumentov verejnej politiky
 blogov
 mainstream médií
 referenčných manažérov (Mendeley atď.)
 platforiem na recenzovanie po publikovaní
 wikipédie
 projektu otvorených učebných osnov (Open Syllabus Project)
 patentov
 citácií
 výskumných zaujímavostí
 sociálnch médií (facebook,Twitter)
 multimédií a iných online platforiem (Youtube, Reddit)

alt=The Altmetric Donut|náhľad|"Donut" altmetrického nástroja Altmetric - jednotlivé farby reprezentujú sledované zdroje napr. modrá (Twitter), žltá (blogy)|žiadny

U 2. najvužívanejšieho altmetrického agregátora PlumX sa sledujú nasledovné kategórie:

 citovanosť (sledujú sa citácie v tradičných citačných indexoch napr. Scopus a citácie k identifikácii spoločenského vplyvu napr. Clinical, Policy Citations)
 používanosť (napr. počet kliknutí, počet stiahnutí, počet videí, library holdings, počet prehratí)
 uloženia (záložky, obľúbené položky, sledovanosť (počet čitateľov/sledujúcich)
 zmienky (príspevky na bologoch, diskusie a komentáre, odkazy na Wikipédii, spravodajské médiá)
 sociálne médiá (počet zdieľaní, počet lajkov, počet komentárov, tweetov)

 Výhody altmetrík 
 doplnková funkcia a úplnejší obraz o využívaní daného výstupu v sociálnom a kultúrnom kontexte
 rýchlejšia dostupnosť a aktuálnosť výsledkov dopadu a vplyvu vedeckých výstupov a výskumov
 široký rozsah informácií z webu, ktoré napomáha k lepšiemu pochopeniu rôznorodosti názorov a prístupov vedy
 získané údaje možno použiť v rámci získavania grantov, v plánovaní výskumných aktivít alebo napr. v akvizičnej stratégii knižníc (s ohľadom na kontext) (Príkladom využtia dát získaných z Altmetric. com sú napr. spoločnosti National Geographic alebo The John Templeton Foundation)
 neustále narastajúca a nevyhnutná angažovanosť vedcov v online prostredí - veľké množstvo dát online, nové možnosti
 rôznorodosť zdrojov používaných k výpočtu altmetrie

 Nedostatky altmetrík 
 plnia doplnkovú funkciu a nemôžu nahradiť klasické scientiometrické nástroje ako sú metriky založené na citáciách alebo peer-review proces (je iba z jedným z nástrojov pre úplnejšie chápanie vplyvu výzkumu)
 potenciál na zneužívanie v online prostredí - snaha o umelé zvýšenie altmetriky výskumu (poskytovatelia altmetrických služieb vytvorili preto opatrenia na identifikáciu zneužitia)
 altmetriky predstavujú stále doplňujúci nástroj (je potrebná kontrola podkladových kvalitatívnych údajov napr. kto a prečo o výskume/výstupe hovoril)
 nie sú vhodným ukazovateľom kvality daného výstupu

 Doporučené zdroje k doplneniu problematiky 
 Vedecký článok
 Vedecká komunikácia
 Digital Object Identifier
 Scientometria
 Citácia
 Peer review

 Referencie 

Kategória:Scientometria
Kategória:Bibliometria